Puu on vanim looduslik materjal eluaseme ehitamiseks. Linna südames tõrjus kivi aegsasti puu välja, ometi on tänapäevalgi puumaju piisavalt palju. Eristamaks kasvavat puud ehitusmaterjalist, nimetatakse viimast puiduks. Eesti arhitektuuriajaloo suurim mees meie päevil,  Villem Raam, pidas nimetust puit majade puhul võõrapäraseks. Kunagi ühes vestluses rääkis ta, et ei saavat hauaski rahu kui räägitakse puidust majadest. Sellepärast lasema tal rahus puhata ja räägime puumajadest - puulinnast. Linnade ajalugu peegeldub selle arhitektuuris. Iga kihistus annab linnale oma näo. Puumajad kaovad ajas, kuna puit mädaneb, koitab ja laguneb kivist kiiremini. Teda säilitada on raske ja sageli kulukas.